ร้านอาหารชื่อดังของระยองที่ได้ยินชื่อเสียงมานาน เผอิญได้มาออกทริปแถวนี้เลยต้องลองซักหน่อย

ตัวร้านมีขนาดใหญ่มาก กว้างจนเดินได้ไม่ทั่ว และไม่ใช่ว่าเป็นโต๊ะ เก้าอี้หรือครัว แต่เป็นป่าเน้นๆ ไม่อยากเรียกว่าสวนเลย มีต้นไม้รายล้อมสองข้างทางตั้งแต่ลานจอดรถถึงโซนร้านอาหาร เดินชมวิวได้เพลิน แถมยังมีบ่อปลาและน้ำตกขนาดย่อมๆด้วย

มาถึงด้านอาหารบ้าง เนื่องจากมาเป็นกรุ๊ปใหญ่เลยไม่ได้ลองสั่งอะไรเอง ทานที่จัดไว้ให้ แต่รสชาติโดยรวมถือว่าค่อนข้างดี รสจัดจ้านทานเพลิน โดยเฉพาะน้ำพริกปูไข่ รสเข้มข้น กลมกล่อม ทานคู่ผักได้ไม่หยุดเลย ปลาเปรี้ยวหวานก็เด็ด ทอดได้กรอบกำลังดี น้ำราดก็ไม่เปรี้ยวหรือหวานเกินไป กำลังกลมกล่อม